CELEX: 22015D2161
Language: hu
Date: 2014-12-12 00:00:00
Title: Az EGT Vegyes Bizottság 294/2014 határozata (2014. december 12.) az Európai Gazdasági Térségről szóló megállapodás XX. mellékletének (Környezet) módosításáról [2015/2161]

26.11.2015   
            
            
               HU
            
            
               Az Európai Unió Hivatalos Lapja
            
            
               L 311/49
            
         AZ EGT VEGYES BIZOTTSÁG 294/2014 HATÁROZATA
   (2014. december 12.)
   az Európai Gazdasági Térségről szóló megállapodás XX. mellékletének (Környezet) módosításáról [2015/2161]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Horvát Köztársaságnak az Európai Unióhoz történő csatlakozása figyelembevétele érdekében a légi közlekedésből származó további összes korábbi kibocsátásról, valamint a további légi közlekedési kibocsátási egységekről szóló, 2014. június 23-i 2014/389/EU bizottsági végrehajtási határozatot (1) bele kell foglalni az EGT-megállapodásba.
            
         
               (2)
            
            
               A 2014. április 11-én Brüsszelben aláírt, a Horvát Köztársaságnak az Európai Gazdasági Térségben való részvételéről szóló megállapodás (2) (a továbbiakban: a 2014. évi EGT bővítési megállapodás) 2014. április 12-e óta ideiglenesen alkalmazandó az aláíró felekre, és ezt a határozatot ezért a 2014. évi EGT bővítési megállapodás hatálybalépéséig ideiglenesen alkalmazni kell.
            
         
               (3)
            
            
               Az EGT-megállapodás XX. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás XX. melléklete a 21aph. pont (377/2013/EU európai parlamenti és tanácsi határozat) után a következő ponttal egészül ki:
   
               „21api.
            
            
               
                  32014 D 0389: a Bizottság 2014. június 23-i 2014/389/EU végrehajtási határozata a Horvát Köztársaságnak az Európai Unióhoz történő csatlakozása figyelembevétele érdekében a légi közlekedésből származó további összes korábbi kibocsátásról, valamint a további légi közlekedési kibocsátási egységekről (HL L 183., 2014.6.24., 135. o.)”.
            
         2. cikk
   A 2014/389/EU végrehajtási határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. december 13-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (3), vagy a 2014. évi EGT bővítési megállapodás hatálybalépésének napján, attól függően, hogy melyik a későbbi időpont.
   Ezt a határozatot 2014. december 13-tól a 2014. évi EGT bővítési megállapodás hatálybalépéséig ideiglenesen alkalmazni kell, feltéve, hogy az EGT-megállapodás 103. cikkének (1) bekezdésében előírt összes bejelentést megtették.
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. december 12-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 183., 2014.6.24., 135. o.
   
      (2)  HL L 170., 2014.6.11., 5. o.
   
      (3)  Alkotmányos követelmények fennállását nem jelezték.